אבא לא ידע
אבא לא ידע; שכבר שנתיים; אני קטוע יד,; שאני , במקומי,; כמו קין נע ונד.; אבא לא ידע; ששורשי האמיר נתלשו; מאדמת העולם הזה,; ושאני לא מפסיק לנער; בלילות רגבי חולות.; אבא לא ידע; שפתאום נהייתי; חצי אבא בתעודת הזהות; ואבא בריבוע; התלוי בתקרת החלום; על קצה חוט.; אבא לא ידע; שהעיניים שנעצתי בו; בימיו האחרונים; היו גם עיני בני; שנתחדדו בסכין מבטי.; לאבא שלימד; כל כך הרבה אנשים לטפס; על סולמות תווים; לא היה סיכוי; לחבר לי; את רקוויאם החיים.; 